ai4bharat/Pralekha huggingface dataset:
नवीन आणि नवीकरणीय ऊर्जा मंत्रालय
पवन ऊर्जा निर्मितीत वापरल्या जाणाऱ्या 70 टक्क्यांहून अधिक साहित्याचे भारतात उत्पादन
उपकरणांची आणि उत्पादकांच्या मंजूर सूचीची एक प्रणाली सरकारने निश्चित केली आहे. आणि पवन ऊर्जा प्रकल्पांसाठी केवळ मंजूर केलेल्या यादीतील उत्पादकांनी तयार केलेली उपकरणे वापरण्याची परवानगी देण्यात आली आहे. 70 टक्क्यांपेक्षा अधिक उपकरणे भारतात उत्पादित केली जातात. देशात पवन ऊर्जेसह अक्षय ऊर्जेला चालना देण्यासाठी सरकारने अनेक पावले उचलली आहेत.
यामध्ये समाविष्ट –
- प्लग अँड प्ले तत्त्वावर नवीकरणीय ऊर्जा प्रकल्पांच्या विकासकांना जमीन आणि संप्रेषण देण्यासाठी अल्ट्रा मेगा नूतनीकरण ऊर्जा पार्कची स्थापना
- नवीकरणीय ऊर्जेचे स्थलांतर करण्यासाठी नवीन संप्रेषण मार्ग निर्माण करणे आणि नवीन उपकेंद्र क्षमता निर्माण करणे
- गुंतवणूक सुलभ आणि आकर्षक करण्यासाठी प्रकल्प विकास विभागाची स्थापना करणे
- नवीकरणीय ऊर्जा प्रकल्पांसाठी अंमलबजावणी, ऑपरेशन्स आणि देखभाल यासाठी कुशल मनुष्यबळाकडून कौशल्य विकास कार्यक्रमांची निर्मिती करणे
प्रामुख्याने पवन ऊर्जैला चालना देण्यासाठी वरील गोष्टींव्यतिरिक्त, पवन विद्युत जनरेटरच्या निर्मितीसाठी आवश्यक असलेल्या काही घटकांवर काही ठराविक सवलतीतील सीमा शुल्काची सूट यासारखी काही आणखी काही पावले उचलण्यात आली आहेत
पवन स्रोत हा अतिशय ठराविक मोकळ्या जागेवरील आहे आणि त्याची व्यावसायिकदृष्ट्या शोषण क्षमता केवळ सात राज्यांमध्ये आहे. ती म्हणजे, आंध्र प्रदेश, गुजरात, तामिळनाडू, मध्यप्रदेश, महाराष्ट्र, राजस्थान आणि कर्नाटक.
एकूण 20,000 मेगावॉट क्षमतेचा पवन ऊर्जा प्रकल्प उभारण्यासाठी देशातील विविध केंद्र आणि राज्य एजन्सींना निविदा प्रक्रियेसाठी आमंत्रित केले आहे. 30.06.2021 पर्यंत देशात 39,486 मेगावॉट क्षमतेचे पवन ऊर्जा प्रकल्प स्थापित केले गेले आहेत.
केंद्रीय ऊर्जा आणि नवीन व नवीकरणीय ऊर्जामंत्री आर. के. सिंग यांनी आज लोकसभेत लेखी उत्तराद्वारे ही माहिती दिली.
कोळसा मंत्रालय
16 जून 2022 पर्यंत देशांतर्गत कोळसा उत्पादन 28% नी वाढले आहे
31 मे 2022-23 पर्यंत एकूण उत्पादन 138 दशलक्ष टनांवर पोहोचले
वीज क्षेत्राला शाश्वत आधारावर पुरेसा कोळसा पुरवठा सुनिश्चित करणे
2021– 22 मध्ये 777 दशलक्ष टन  विक्रमी कोळसा उत्पादन झाल्यानंतर, चालू आर्थिक वर्षातही देशांतर्गत कोळसा उत्पादनातही वाढ होत आहे. 31 मे 2022 रोजी 2022– 23 मधील एकूण स्थानिक कोळसा उत्पादन हे 137.85 मेट्रिक टन इतके होते, जे मागील वर्षीच्या याच कालावधीतील 104.83 मेट्रिक टन उत्पादनाच्या 28.6% अधिक होते. उत्पादनाची हीच गती जून 2022 मध्येही कायम राहिली. कोल इंडिया लिमिटेडकडून  होणारे कोळसा उत्पादन त्याच कालावाधीतील आधीच्या वर्षातील  उत्पादनापेक्षा 28% अधिक आहे. चालू आर्थिक वर्षात स्थानिक कोळसा उत्पन्नाचे ध्येय हे 911 मेट्रिक टन आहे, जे मागील वर्षीपेक्षा 17.2 % अधिक आहे.
देशांतर्गत कोळसा आधारित  ऊर्जा प्रकल्पांद्वारे मिश्र वापर करण्यासाठी 2021 – 22 मध्ये कोळसा आयात ही 8.11 मेट्रिक पर्यंत घसरली आहे, जी गेल्या आठ वर्षांमधील सर्वात कमी कोळसा आयात आहे. हे सगळे केवळ देशांतर्गत स्रोतांकडून झालेला ठोस कोळसा पुरवठा आणि वाढत्या देशांतर्गत कोळसा उत्पादनामुळे शक्य झाले आहे.
2016 – 17 ते 2019 – 20 या कालावधीत आयात कोळसा आधारित  पॉवर प्लान्ट्सने दरवर्षी 45 मेट्रिक टन पेक्षा अधिक कोळसा आयात केला होता. तथापि, आयसीबी ऊर्जा प्रकल्पांद्वारे कोळशाची आयात 2021-22 मध्ये 18.89 मेट्रिक टनच्या नीचांकी पातळीवर घसरली आहे आणि या प्लान्ट्समधून होणारी ऊर्जा निर्मिती देखील 2021 – 22 मध्ये 39.82 BU पर्यंत घसरली, ज्याच्या तुलनेत हे प्लान्ट 100 BU पेक्षा अधिक बऱ्याच काळापासून निर्माण होत आहेत. या वर्षी देखील आयात कोळशाची किंमत अधिक असल्याने यावर्षीही त्यांची निर्मिती खूपच कमी आहे.
गेल्या पाच वर्षात, कोळशावर आधारित वीजनिर्मिती 1.82 % च्या सीएजीआर जराने वाढली आहे तर वीज क्षेत्राला घरगुती कोळसा पुरवठा 3.26 % च्या सीएजीआर ने वाढला आहे. अशा प्रकारे, हा कोळसा पुरवठा ऊर्जा क्षेत्रासाठी पुरविला असताना त्यात ऊर्जा निर्मितीमध्ये वाढ झाली आहे आणि सध्याच्या वर्षातही ती सुरूच आहे.
16 जून 2022 पर्यंत विविध देशांतर्गत कोळसा खाणींमध्ये कोळशाचा साठा 52 मेट्रिक टनपेक्षा अधिक आहे, जो वीज प्रकल्पांच्या सुमारे 24 दिवसांसाठीच्या गरजेइतका पुरेसा आहे.
या व्यतिरिक्त सुमारे 4.5 मेट्रिक टन कोळशाचा साठा हा विविध गुडशेड साइडिंग्ज, खासगी वॉशरिज आणि बंदरांवर उपलब्ध आहे आणि तो ऊर्जा प्रकल्पांमध्ये नेण्याच्या प्रतीक्षेत आहे.
पंतप्रधान कार्यालय
आशियाई क्रीडा स्पर्धा 2022 मधील पुरुष कॅनो दुहेरी 1000 मीटर या क्रीडा प्रकारात अर्जुन सिंग आणि सुनील सिंग सलाम जोडीने कांस्य पदक जिंकल्याबद्दल पंतप्रधानांकडून अभिनंदन
नवी दिल्ली, 3 ऑक्टोबर 2023
अर्जुन सिंग आणि सुनील सिंग सलाम यांनी हँगझोऊ येथे सुरू असलेल्या आशियाई क्रीडा स्पर्धा 2022 मध्ये पुरुषांच्या कॅनो दुहेरी 1000 मीटर स्पर्धेत कांस्यपदक जिंकल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
पंतप्रधानांनी X पोस्टवर लिहिले आहे :
“आशियाई क्रीडा स्पर्धेत पुरुषांच्या कॅनो दुहेरी 1000 मीटर स्पर्धेत कांस्यपदक जिंकल्याबद्दल अर्जुन सिंग आणि सुनील सिंग सलाम यांचे अभिनंदन.
त्यांची शानदार कामगिरी आणि दृढनिश्चय याचा देशाला अभिमान आहे. त्यांनी लाखो भारतीय तरुणांना त्यांच्या स्वप्नांची पूर्तता करण्यासाठी आणि क्रीडा क्षेत्रात उत्कृष्ट कामगिरी करण्यासाठी प्रेरित केले आहे.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
स्टार्टअप्स हे नव भारताचे भविष्य : सुरेश प्रभू
नवी दिल्ली, 31 ऑक्टोबर 2018
स्टार्टअप समुदाय भारताचे भविष्य आहे. हा असा मंच आहे ज्या योगे देशातले लाखो युवक रोजगार प्राप्त करु शकतात असे केंद्रीय वाणिज्य आणि उद्योग मंत्री सुरेश प्रभू यांनी म्हटले आहे. ते आज नवी दिल्लीत एका कार्यक्रमात बोलत होते. भारतात उद्योजकतेचा विकास करण्याबरोबरच छोट्या व्यापारी समुदायाला प्रोत्साहन देण्यासाठी इन्हवेस्ट इंडियाने ‘स्टार्टअप इंडिया हब’ या माध्यमातून व्हॉट्सॲपबरोबर एका कार्यक्रमासाठी भागीदारी केली आहे. या कार्यक्रमाअंतर्गत भारतात स्टार्टअप्सच्या संख्येत उल्लेखनीय वाढ करण्याबरोबरच आर्थिक विकासाला चालना देणे आणि रोजगाराच्या संधी निर्माण करण्यावर लक्ष केंद्रीत केले जात आहे.
भारतात स्टार्टअपसाठी अनुकूल वातावरण असून भारतीय अर्थव्यवस्थेच्या सर्व क्षेत्रांवर त्याचा व्यापक सकारात्मक परिणाम होत असल्याचे व्हॉट्सॲपचे उपाध्यक्ष क्रिस डॅनिअल यांनी म्हटले आहे.
N.Sapre/N.Chitale/P.Malandkar
(Visitor Counter : 62
श्रम आणि रोजगार मंत्रालय
'ईपीएफओ'मध्ये मागील दोन आर्थिक वर्षात 1.39 कोटी ग्राहक जोडले गेले
('ईपीएफओ'ने नुकतीच प्रकाशित केलेली अस्थायी वेतनपट माहिती, सप्टेंबर 2017 पासून 'ईपीएफओ'साठी ग्राहकांच्या वाढत्या संख्येचा कल अधोरेखित करते. ही माहिती 2018-19 आणि 2019-20 साठी एकत्रित वार्षिक आकडेवारी सादर करत आहे. ग्राहकांची संख्या 28% वाढून 2018-19 मधील 61.12 लाखांवरून 2019-20 मध्ये ती 78.58 लाखांवर गेली आहे. प्रकाशित केलेल्या आकडेवारीत या महिन्यात सामील झालेल्या आणि ज्यांचे योगदान प्राप्त झाले आहे, अशा सर्व नवीन सदस्यांचा समावेश आहे.
कमी संख्येने सदस्य बाहेर पडल्यामुळे आणि बाहेर पडलेले सदस्य पुन्हा सामील झाल्यामुळे ग्राहकांची नोंद वाढली आहे. 2019-20 साठी 8.5% कर मुक्त परतावा, जो अन्य सामाजिक सुरक्षा साधने आणि मुदत ठेवींच्या तुलनेत सर्वाधिक असल्यामुळे ईपीएफओला मागील वर्षाच्या तुलनेत 2019-20 मध्ये बाहेर पडणाऱ्या सदस्यांची संख्या कमी करण्यास मदत झाली आहे.
तसेच 2018-19 मध्ये बाहेर पडलेल्या 43.78 लाख सदस्यांपैकी अनेक सदस्य पुन्हा सामील झाल्यामुळे सुमारे 75% एवढी मोठी वाढ झाली असून 2019-20 मध्ये ही संख्या 78.15 लाखांवर गेली. नोकरी बदलल्यामुळे जुन्या खात्यातून नवीन खात्यात भविष्यनिर्वाह निधी शिल्लक विना अडथळा हस्तांतरण करणाऱ्या 'ऑटो-ट्रान्सफर' सुविधेने अनेक प्रकरणांमध्ये सदस्यत्व कायम राखण्यात महत्त्वपूर्ण भूमिका बजावली आहे.
2019-20 दरम्यान वयनिहाय विश्लेषण असे सूचित करते की, 26-28, 29-35 आणि 35 च्या पलीकडे निव्वळ नोंदणी मागील वर्षाच्या तुलनेत 50% पेक्षा जास्त वाढली आहे. ऑनलाईन पद्धतीने सेवा पुरवण्याच्या दर्जात वेगवान सुधारणा केल्यामुळे देशातील कामगारवर्ग ईपीएफओच्या सेवांकडे आकर्षित झाला आहे. शिवाय पीएफ जमा करण्याकडे आता लॉक-इन मनी म्हणून पाहिले जात नाही. ईपीएफओ 3 दिवसात कोविड -19 ॲडव्हान्सचा निपटारा करत असल्यामुळे पीएफ मधील जमा रक्कम आता तरल मालमत्ता म्हणून पाहिले जाते जी संकटकाळात ग्राहकांची गरज वेळेवर पूर्ण करू शकते. त्याचप्रमाणे बेरोजगारी, लग्नाचा खर्च, उच्च शिक्षण, गृहनिर्माण आणि वैद्यकीय उपचारांच्या बाबतीत पीएफमधून आगाऊ रक्कम काढता येते.
तसेच मागील वर्षांच्या तुलनेत 2019-20 दरम्यान महिला कर्मचाऱ्यांची नोंदणी 22% वाढली आहे, जो औपचारिक कार्यक्षेत्रात महिलांचा सहभाग जास्त असल्याचे दर्शवतो.
प्रकाशित आकडेवारी दर्शविते की 2018-19 आणि 2019-10 मध्ये एकूण 1.13 लाख नवीन आस्थापनांनी प्रथमच अनुपालन सुरू केले आहे. आस्थापनांना पोर्टलच्या माध्यमातून पीएफ कोड सहजपणे प्राप्त करण्यासाठी अनुपालन प्रक्रियेचे सुलभीकरण आणि इलेक्ट्रॉनिक चलान कम रिटर्न  ऑनलाइन भरण्याच्या सुविधेमुळे आस्थापनांना स्वेच्छेने अनुपालन करायला प्रोत्साहन दिले आहे.
उद्योगाचे वर्गवार विश्लेषण असे दर्शविते की, निव्वळ नावनोंदणीच्या बाबतीत रुग्णालये आणि वित्तपुरवठा आस्थापनांमध्ये 50% पेक्षा जास्त वाढ दिसून आली आहे, तर व्यापार व वाणिज्यिक आस्थापने , वस्त्रोद्योग आणि स्वच्छता सेवा पुरविणाऱ्या आस्थापनांमध्ये 20% पेक्षा जास्त वाढ झाली आहे. हा खरोखर एक संकेत आहे की, भारतीय रोजगार बाजारात रोजगाराचे अधिक औपचारिकरण होत आहे, ज्याची 2019-20च्या आर्थिक सर्वेक्षणाने पुष्टी केली आहे.
आरोग्य आणि कुटुंब कल्याण मंत्रालय
कोविड ताजी स्थिती
राष्ट्रव्यापी कोविड -19 प्रतिबंधक लसीकरण मोहिमेंतर्गत आतापर्यंत एकूण 211.66 कोटी लसमात्रा  देण्यात आल्या आहेत.
गेल्या 24 तासांमध्ये, 26,53,964 इतक्या लसमात्रा देण्यात आल्या आहेत.
भारतातील उपचाराधीन रूग्णांची संख्या सध्या 86,591 इतकी आहे.
उपचाराधीन रूग्णांची आकडेवारी एकूण रूग्णसंख्येच्या 0.19 टक्के इतकी आहे.
रूग्ण बरे होण्याचा दर 98.62 टक्के इतका आहे.
गेल्या 24 तासांमध्ये, 9,999 रूग्ण कोविडमुक्त झालेआहेत; एकूण कोविडमुक्त झालेल्यांची संख्या 4,37,93,787 इतकी झाली आहे
गेल्या 24 तासांमध्ये, 9,436 नवीन रूग्णांची नोंद झाली आहे.
दैनंदिन पॉझिटिव्हिटी दर सध्या 2.93 टक्के इतका आहे
साप्ताहिक पॉझिटिव्हिटी दर सध्या 2.70 टक्के इतका आहे
आतापर्यंत 88.50 कोटी एकूण चाचण्या पार पडल्या आहेत; गेल्या 24 तासांमध्ये, 3,22,551 इतक्या चाचण्या घेण्यात आल्या आहेत.
प्रधान वैज्ञानिक सल्लागार कार्यालय, भारत सरकार
डन अॅन्ड ब्रॅडस्ट्रीट बिझनेस एक्सलन्स अवॉर्ड्स 2022मध्ये मंथन या मंचाने सर्वोत्कृष्ट तंत्रज्ञान उपक्रमशीलता पुरस्कार पटकाविला
नवी दिल्ली, 30 नोव्हेंबर 2022
केंद्र सरकारच्या मुख्य वैज्ञानिक सल्लागारांचे कार्यालय आणि राष्ट्रीय शेअर बाजाराची माहिती तंत्रज्ञान कंपनी  यांच्या सहकार्यातून विकसित झालेल्या मंथन या मंचाला डन ॲण्ड ब्रॅडस्ट्रीट बिझनेस एक्सलन्स अवॉर्ड्स 2022चा सर्वोत्कृष्ट तंत्रज्ञान उपक्रमशीलता पुरस्कार मिळाला आहे. मुंबईत काल हा पुरस्कार वितरण समारंभ झाला. केंद्र सरकारच्या मुख्य वैज्ञानिक सल्लागारांच्या कार्यालयाच्या धोरणात्मक सहकार्य विभागाच्या संचालक डॉ. सपना पोटी आणि एनएसइआयटीचे मुख्य कार्यकारी अधिकारी तसेच व्यवस्थापकीय संचालक अनंथरामन श्रीनिवासन यांनी हा पुरस्कार स्वीकारला.
उद्योग जगत आणि वैज्ञानिक संशोधन आणि विकास प्रणाली यांच्यामध्ये सहयोग वाढवण्याचा मंथनचा उद्देश आहे. देशाच्या 76 व्या स्वातंत्र्यदिनी केंद्र सरकारचे प्रमुख वैज्ञानिक सल्लागार प्रा. अजय के सूद यांनी मंथन या मंचाचे उद्घाटन केले. संयुक्त राष्ट्रांच्या शाश्वत विकास उद्दिष्टांशी आणि आपल्या राष्ट्रीय वैज्ञानिक मोहिमांशी संलग्न उपाययोजनांसाठी अनेक संबंधित यंत्रणांना अधिक सक्षम करणे हे यासाठी हा मंच सुरू करण्यात आला आहे.
विज्ञान, तंत्रज्ञान आणि नाविन्यपूर्ण प्रणाली या क्षेत्रातील संबंधितांच्या भागीदारीतून योग्य ती फलनिष्पत्ती होण्यासाठी हा मंच महत्त्वाचा आहे. असे मत सूद यांनी व्यक्त केले.
राष्ट्रीय स्थूल उत्पादनाच्या  दृष्टीने उद्योगांचा सहभाग सुधारण्याच्या सरकारच्या प्रयत्नांना मंथनमुळे चालना मिळेल. गेल्या काही वर्षांमध्ये, शैक्षणिक आणि उद्योग ही दोन क्षेत्रे दोन्ही बाजूंच्या समस्या किंवा आव्हाने सोडवण्यासाठी एकत्र आली तेव्हा ही भागीदारी उत्साहवर्धक ठरल्याचे सूद म्हणाले.
डन आणि ब्रॅडस्ट्रीट बिझनेस एक्सलन्स अवॉर्ड्स 2022:
जगभरातील कंपन्यांना बीटूबी डेटा आणि कृत्रिम बुद्धिमत्ता आधारित व्यासपीठे उपलब्ध करून देणारी डन अॅन्ड ब्रॅडस्ट्रीट ही जागतिक संस्था आहे. 1841 पासून जोखीम व्यवस्थापन आणि संधी उपलब्धतता यासाठी लहान-मोठ्या कंपन्या डन अॅन्ड ब्रॅडस्ट्रीट वर विसंबून आहेत. डन अँड ब्रॅडस्ट्रीट एसएमई  आणि मिड-कॉर्पोरेट ‘बिझनेस एक्सलन्स अवॉर्ड्स 2022’ हा लघु, मध्यम उद्योग आणि मिड-कॉर्पोरेट्सच्या कामगिरीची दखल घेण्याचा प्रयत्न आहे. या पुरस्कारांमध्ये मुख्यतः व्यवसाय कामगिरीच्या मापदंडांवर आधारित 23 श्रेणींचा समावेश आहे. बँकिंग आणि ऊर्जा विकास क्षेत्रातील तज्ञ असलेल्या प्रतिष्ठित ज्युरी पॅनेलद्वारे पुरस्कार नामांकनांचा आढावा घेतला जातो.
एनएसइआयटी बद्दल:
एनएसइआयटी लिमिटेड ही एक जटिल डिजिटल वातावरणात, प्रामुख्याने बँकिंग, विमा आणि भांडवली बाजार परिसंस्थांचा दर्जा उत्कृष्टता करण्यावर भर देणारा जागतिक तंत्रज्ञान आस्थापना आणि राष्ट्रीय शेअर बाजाराची उपकंपनी आहे. अॅप्लिकेशन आधुनिकीकरण, व्यवसाय स्थितंत्यरे, डेटा अॅनालिटिक्स, पायाभूत सुविधा आणि क्लाउड सर्व्हिसेस, सायबर सुरक्षा, शिक्षण तंत्रज्ञान आणि ऑनलाइन परीक्षांसंदर्भात निराकरण या प्रमुख सेवा ही कंपनी पुरविते.
अधिक माहितीसाठी www.nseit.com. या संकेतस्थळाला भेट द्या
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 151
पंतप्रधान कार्यालय
मोझांबिकमध्ये मेड इन इंडिया ट्रेनमधून परराष्ट्र व्यवहार मंत्र्यांनी केला प्रवास
मेक इन इंडिया मोहिमेच्या प्रगतीबद्दल पंतप्रधानांकडून प्रशंसा
मेक इन इंडिया अभियानाने केलेल्या प्रगतीबद्दल पंतप्रधानांनी आनंद व्यक्त केला आहे. परराष्ट्र व्यवहार मंत्री एस.जयशंकर यांच्या मोझांबिकचे वाहतूक मंत्री मॅटस मॅगाला यांच्यासमवेत मापुतो ते मचावा या दरम्यान ‘मेड इन इंडिया’ ट्रेनमधून प्रवास केल्याबद्दलच्या ट्विटला पंतप्रधानांनी प्रतिसाद दिला.
पंतप्रधानांनी ट्विट केले:
"यामुळे प्रत्येक भारतीयाला आनंद होईल! मेक इन इंडिया @makeinindia जागतिक स्तरावर सतत प्रगती साधत आहे"
Mahesh C/ VPY/CY
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
परदेशातील "पहिले लढाऊ नौका प्रशिक्षण" पूर्ण करून एनसीसीचे प्रशिक्षणार्थी आयएनएस तीरवरून परतले
(नवी दिल्ली, 5 एप्रिल 2020
भारतीय नौदलाच्या दक्षिणी नौदल कमांड  अंतर्गत देशातील विविध भागातील 14 नेव्हल विंग एनसीसी कॅडेटसह  प्रशिक्षण नौका आयएनएस तीर ही परदेशातील "पहिले लढाऊ नौका प्रशिक्षण" पूर्ण झाल्यावर कोचीला परतली आहे.
भारतीय छात्र सेनेच्या विद्यार्थ्यांनी 29 फेब्रुवारी 2020 रोजी आयएनएस तीरमधून प्रवास सुरु केला. त्यांना समुद्री जीवनातील विविध पैलू साचेबद्ध प्रशिक्षणाद्वारे उलगडून दाखविण्याबरोबरच भारतीय नौदलाची भूमिका समजावून सांगण्यावर भर देण्यात आला.
प्रशिक्षणार्थीनी नौकेवरील सर्व कामांमध्ये उत्साहाने सहभाग घेतला. कॅडेट्सनी जहाजावरील सर्व कामांमध्ये उत्साहाने भाग घेतला. मॉरिशसच्या पोर्ट लुईस येथील वृद्धाश्रमाला त्यांनी भेट दिली आणि त्यांच्या उत्साहपूर्ण आणि ममत्वाच्या स्पर्शाने त्या जेष्ठांकडून प्रशंसा प्राप्त केली. कोविड- 19 प्रादुर्भावाच्या पार्श्वभूमीवर त्यांच्या भेटीगाठींवर मर्यादा होत्या. त्या नौकेवर असलेल्या भारतीय नौदल अधिकाऱ्यांशी तसेच मालदीव, सेशेल्स, बांगलादेश, श्रीलंका आणि म्यानमारमधील प्रशिक्षणार्थी तसेच भारतीय नौदल अधिकाऱ्यांशी नियमित संवाद साधून या विद्यार्थ्यांना मोठ्या प्रमाणात फायदा झाला.
कोविड-19 महामारीच्या पार्श्वभूमीवर पहिला लढाऊ नौका प्रशिक्षण कार्यक्रम आटोपता घेऊन14 दिवसांचा विलगीकरण कालावधी पूर्ण करून ही नौका 4 एप्रिल 2020 रोजी बंदरात पोहोचली. नौकेवर असताना नियमानुसार सामाजिक अंतर ठेवणे शक्य नसल्यामुळे संपूर्ण नौकेचे विलगीकरण करण्यात आले होते. सावधगिरीचा उपाय म्हणून या नौकेवरील सर्व कर्मचारी, अधिकारी आणि राष्ट्रीय छात्र सेनेच्या प्रशिक्षणार्थीना अतिरिक्त 14 दिवसांसाठी विलगीकरण कक्षात ठेवण्यात आले आहे.
U.Ujgare/V.Joshi/P.Kor
माहिती आणि प्रसारण मंत्रालय
पत्र सूचना कार्यालयाच्या प्रधान महासंचालक पदाचा मनीष देसाई यांनी स्वीकारला कार्यभार
नवी दिल्ली, 1 सप्टेंबर 2023
पत्र सूचना कार्यालयाचे प्रधान महासंचालक म्हणून मनीष देसाई यांनी आज पदभार स्वीकारला. राजेश मल्होत्रा काल या पदावरून सेवानिवृत्त झाल्यानंतर मनिष देसाई यांनी त्यांचा पदभार स्वीकारला आहे.
मनिष देसाई 1989च्या तुकडीमधील भारतीय माहिती सेवा अधिकारी आहेत.यापूर्वी देसाई यांनी केंद्रीय संचार ब्युरोचे प्रधान महासंचालक म्हणून सरकारी जाहिराती आणि आऊटरीच उपक्रमांचे काम पाहिले आहे.
सुमारे तीन दशकांच्या उल्लेखनीय कारकिर्दीमध्ये देसाई यांनी अनेक महत्त्वाच्या जबाबदाऱ्या हाताळल्या आहेत. यामध्ये चित्रपट प्रभागाचे महासंचालक, आयआयएमसीचे अतिरिक्त महासंचालक, सीबीएफसीचे सीईओ यांचा समावेश आहे.
चित्रपट प्रभागातील त्यांच्या कार्यकाळादरम्यान मुंबईत राष्ट्रीय भारतीय चित्रपट संग्रहालय उभारण्याच्या कामामध्ये त्यांचा सहभाग होता.
त्यांनी एक दशकाहून जास्त काळ पीआयबी मुंबईमध्येही अनेक महत्त्वाच्या राष्ट्रीय आणि आंतरराष्ट्रीय प्रसारमाध्यम उपक्रमांची आणि भारतीय आंतरराष्ट्रीय चित्रपट महोत्सव, गोवा या महोत्सवासह अनेक आंतरराष्ट्रीय कार्यक्रमांची हाताळणी केली.
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
केंद्रीय अर्थमंत्री निर्मला सीतारमण यांच्या हस्ते डीआरआयच्या 63 व्या स्थापना दिन सोहळ्याचे उद्घाटन
केंद्रीय अर्थ आणि कॉर्पोरेट व्यवहार मंत्री निर्मला सीतारमण यांनी आज केंद्रीय अप्रत्यक्ष कर आणि सीमाशुल्क मंडळा  अंतर्गत कार्यरत महसूल गुप्तचर संचालनालयाच्या , 63 व्या स्थापना दिन सोहळ्याचे उद्घाटन केले.
कोविड-19 साथीच्या आजाराच्या पार्श्वभूमीवर, यावर्षी डिजिटल व्यासपीठाच्या माध्यमातून या कार्यक्रमाचे थेट प्रक्षेपण करण्यात आले ज्यामध्ये 450 हून अधिक डीआरआय, सीबीआयसी आणि जगभरातील भारत सरकारचे अधिकारी सहभागी झाले होते.
सीतारमण यांनी “स्मगलिंग इन इंडिया रिपोर्ट 2019-20” चे अनावरण केले ज्यामध्ये सोने व परकीय चलन, मादक द्रव्ये, सुरक्षा, पर्यावरण, वाणिज्यिक फसवणूक या विषयांवरील संघटित तस्करीचे विश्लेषण केले आहे. डीजीआरआयचे पीआर, बालेश कुमार यांनी मान्यवरांचे स्वागत केले आणि मागील आर्थिक वर्षाच्या डीआरआयच्या कामगिरीचा अहवाल सादर केला.
अर्थमंत्र्यांनी डीआरआय आणि त्यांच्या अधिकाऱ्यांचे त्यांच्या कामगिरीबद्दल आणि विशेषतः साथीच्या काळात त्यांनी केलेल्या कौतुकास्पद सेवेबद्दल त्याचे अभिनंदन केले. जोखीम असताना देखील अधिकाऱ्यांनी केलेल्या अथक प्रयत्नांसाठी अर्थमंत्र्यांनी डीआरआयच्या 800 अधिकाऱ्यांचे कौतुक केले. अर्थमंत्र्यांनी डीआरआयच्या अधिकाऱ्यांना निरंतर कठोर परिश्रम करण्याचे प्रोत्साहन दिले कारण डीआरआयने दाखल केलेले खटले आणि अटक हे मोठ्या प्रमाणात असले तरीदेखील ते केवळ हिमनगाचे एक टोक आहे. सीतारमण यांनी डीआरआय आणि भारतीय सीमाशुल्क विभाग यांना विनंती केली की भारताच्या आर्थिक सीमेवरील प्रत्येक गुन्हेगारावर कारवाई केली जावी.
सीतारमण यांनी जगभरातील सीमाशुल्क अंमलबजावणी करणार्या संस्थांमध्ये कृतीशील माहितीची देवाणघेवाण करण्याच्या दृष्टीने जागतिक सीमाशुल्क संघटनेच्या भूमिकेचा स्वीकार केला आणि परस्पर फायद्यासाठी अशा गुप्तवार्तांचे आदानप्रदान करण्याच्या गरजेवर प्रकाश टाकला.
या कार्यक्रमाला जागतिक सीमाशुल्क संघटनेचे सरचिटणीस डॉ. कुनिओ मिकुरिया उपस्थित होते आणि त्यांनी “कोविड-19 साथीच्या आजाराला सीमाशुल्क विभागाचा प्रतिसाद” या विषयावर उपस्थितांना संबोधित केले.
यावेळी डीआरआय कोचीन झोनल युनिटचे नजीमुद्दीन टी एस आणि जयपूरच्या डीआरआयने दाखल केलेल्या खटल्याचा स्वतंत्र साक्षीदार सुमेर सेन यांना शौर्य पुरस्कार प्रदान करण्यात आला.
भारतीय महसूल सेवे  च्या 1961 च्या तुकडीचे अधिकारी बी. शंकरन यांना त्यांच्या वर्षांच्या सन्माननीय आणि वचनबद्ध सेवेसाठी डीआरआय उत्कृष्ठसेवा सम्मान, 2020 हा पुरस्कार प्रदान करण्यात आला. प्रवास करण्यास असलेल्या निर्बंधांमुळे यावर्षी अर्थमंत्र्यांच्या वतीने आज सकाळी डीआरआयच्या विभागीय विभागाच्या प्रधान अतिरिक्त महासंचालकांनी शौर्य पुरस्कार व उत्कर्ष सेवा सन्मान प्रदान केले. या कार्यक्रमाच्या वेळी उपस्थित अधिकाऱ्यांसमोर या समारंभांची व्हिडिओ रेकॉर्डिंग्ज दाखवण्यात आले.
पंतप्रधान कार्यालय
झारखंडमधल्या पलामू येथे विविध विकास प्रकल्पांचे पंतप्रधानांनी केले भूमीपूजन
नवी दिल्ली, 5 जानेवारी 2019
पंतप्रधान नरेंद्र मोदी यांनी आज झारखंडमधल्या पलामूला भेट दिली.
प्रधानमंत्री आवास योजनेअंतर्गत, 25,000 लाभार्थ्यांचा ई-गृहप्रवेश पंतप्रधानांच्या उपस्थितीत झाला.
उत्तर कोयल  प्रकल्प, कन्हर सोन जलवाहिनी सिंचन योजना आणि विविध सिंचन व्यवस्था बळकट करणाऱ्या कामांचे भूमीपूजन पंतप्रधानांनी केले. सुमारे 3500 कोटी रुपयांचे हे प्रकल्प आहेत.
हा प्रकल्प म्हणजे, सिंचनाचा खर्च कमी करुन शेतकऱ्यांचे उत्पन्न वाढवण्याच्या केंद्र सरकारच्या प्रयत्नांचा महत्वाचा भाग आहे असे पंतप्रधानांनी जनसभेला संबोधित करताना सांगितले.
उत्तर कोयल  काम गेल्या 47 वर्षापासून रखडलं असून या भागातल्या शेतकऱ्यांप्रती हा अक्षम्य निष्काळजीपणा आहे असे पंतप्रधान म्हणाले. शेतकऱ्यांचे सर्वतोपरी प्रश्न सोडविण्यास आपण कटिबद्ध असल्याचा पुनरुच्चार त्यांनी केला. दशकांपासून रखडलेल्या 99 मोठ्या सिंचन प्रकल्पांना आता गती देण्यात आली असून यासाठी 90,000 कोटी रुपये खर्च अपेक्षित आहे. कृषी क्षेत्राशी संबंधित समस्या मुळापासूनच सोडवून कृषी आणि शेतकऱ्यांसाठी नवा दृष्टीकोन घेऊन सरकार काम करत आहे असे ते म्हणाले.
प्रधानमंत्री आवास योजनेअंतर्गत 25,000 घर देण्यात येत असल्याचा उल्लेख करत 2022 पर्यंत प्रत्येक कुटुंबाला घर पुरविण्याचे सरकारचे उद्दिष्ट आहे. या आधीच्या योजनांपेक्षा ही योजना कशी वेगळी आहे ते पंतप्रधानांनी विषद केले. लाभार्थींची निवड आता अधिक पारदर्शी पद्धतीने केली जाते. ऑनलाईन रजिस्ट्रेशन तसेच लाभार्थींच्या बँक खात्याची पडताळणी करुन थेट लाभ हस्तांतरण करण्यात येत आहे.
प्रधानमंत्री आवास योजनेअंतर्गत, बांधण्यात येणाऱ्या घरांच्या दर्जावर देखरेख ठेवण्यासाठी नवी यंत्रणा विकसित करण्यात आली आहे. यामध्ये जिओटॅगिंग आणि छायाचित्रणाचा समावेश आहे. आता वीज, स्वयंपाकाच्या गॅसची जोडणी आणि स्वच्छतागृह यांनी युक्त असलेली घरं पुरविण्यात येत आहेत. घरांचे क्षेत्रफळ वाढविण्यात आले असून पर्यायी आवृत्तीबंध उपलब्ध आहे. घरांच्या बांधणीचा वेगही वाढविण्यात आला असून पाच वर्षापेक्षा कमी काळात सुमारे 1.25 कोटी घरं बांधण्यात आली आहेत. घर बांधण्यासाठी लागणारा काळ आता 18 महिन्यांवरुन 12 महिन्यांवर आला आहे.
लाभार्थींच्या खात्यात चार हप्त्यात 1.25 लाख रुपये आता सुलभपणे पोहोचत आहेत. याआधी ही रक्कम केवळ 70,000 रुपये होती. ही घरं म्हणजे गरीबांच्या सबलीकरणाचे संसाधन ठरत चालली आहेत. स्वातंत्र्यानंतर प्रथमच सरकार मध्यमवर्गाच्या घरांसंदर्भातल्या गरजेकडे लक्ष पुरवत आहे. यासाठी वित्तीय मदतीबरोबरच व्याजदरातही सवलत दिली जात आहे.
झारखंडमधून तीन महिन्यांपूर्वी सुरु करण्यात आलेल्या प्रधानमंत्री जन आरोग्य योजनेअंतर्गत आता लाखो गरीबांना वैद्यकीय मदत पुरवली जात आहे. पहिल्या 100 दिवसात सहा लाख लोकांना याचा लाभ मिळाला आणि आता दैनिक 10,000 लोकांना याचा लाभ मिळत आहे असे पंतप्रधान म्हणाले.
B.Gokhale/N.Chitale/P.Malandkar
(Visitor Counter : 96
कृषी मंत्रालय
गेल्या साडेचार वर्षात भारतीय शेतीमध्ये परिवर्तन घडवून आणण्यासाठी मोदी सरकारने केल्या अनेक उपाययोजना
नवी दिल्ली, 8 फेब्रुवारी 2019
गेल्या साडेचार वर्षात नीम कोटेड युरिया, प्रधानमंत्री फसल विमा योजना, हर खेत को पानी, ई-नाम, ग्रामीण हाटचे मजबुतीकरण, राष्ट्रीय गोकुल मिशन, किमान आधारभूत किंमत, शेतकऱ्यांना 6 हजार रुपये आर्थिक सहाय्य, राष्ट्रीय कामधेनू आयोग, मत्स्य उद्योगासाठी विशेष विभाग यांसारख्या परिवर्तनात्मक बदल घडवून आणण्यासाठी कृषी आणि शेतकरी कल्याण मंत्रालयाने अनेक उपाययोजना केल्याचे केंद्रीय कृषी आणि शेतकरी कल्याणमंत्री राधामोहन सिंह यांनी म्हटले आहे. कृषी मंत्रालयासाठी 2019-20 च्या अर्थ संकल्पात तरतुदीत अडीचपट वाढ करण्यात आली आहे. ते आज नवी दिल्लीत भारतीय कृषी संशोधन संस्थेच्या 57 व्या दिक्षांत समारंभात बोलत होते. 2050 पर्यंत देशाची लोकसंख्या 166 कोटींपर्यंत वाढेल आणि त्यामुळे पूर्वेकडील आणि उत्तर पूर्व राज्यांमध्ये अन्न सुरक्षेसाठी अमाप संधी असल्याचे ते म्हणाले. देशाची अर्थव्यवस्था मजबूत करण्यात भारतीय कृषी संशोधन संस्थेने विकसित केलेल्या प्रगत पिक जाती आणि तंत्राची महत्वपूर्ण भूमिका असल्याचे सिंह म्हणाले.
N.Sapre/S.Kane/P.Kor
(Visitor Counter : 104
पंतप्रधान कार्यालय
पंतप्रधान आणि रशियाचे अध्यक्ष यांच्यात दूरध्वनीवरून संवाद
नवी दिल्ली, 17 सप्टेंबर 2020
पंतप्रधान नरेंद्र मोदी आणि रशियाचे अध्यक्ष महामहिम व्लादिमीर पुतीन यांच्यात आज दूरध्वनीवरून संवाद झाला.
पंतप्रधानांच्या वाढदिवसाच्या निमित्ताने रशियाच्या अध्यक्षांनी शुभेच्छा दिल्या. पंतप्रधानांनी या शुभेच्छांबद्दल आभार व्यक्त केले.
दोन्ही नेत्यांनी भारत आणि रशिया यांच्यातील 'विशेष आणि धोरणात्मक भागीदारी' अधिक दृढ करण्यासाठी आपल्या वचनबद्धतेचा यावेळी पुनरुच्चार केला. तसेच कोविड - 19 महामारीच्या काळातही उभय देशातील द्विपक्षीय संवादाबद्दल दोन्ही नेत्यांनी कौतुक व्यक्त केले. या संदर्भात त्यांनी संरक्षण मंत्री आणि परराष्ट्र व्यवहार मंत्री यांच्या मॉस्कोला नुकत्याच झालेल्या भेटींचा संदर्भ दिला.
एससीओ आणि ब्रिक्सच्या अध्यक्षपदाच्या यशस्वी भूमिकेबद्दल पंतप्रधान मोदी यांनी रशियाचे अध्यक्ष पुतीन यांचे आभार व्यक्त केले. या वर्षाच्या अखेरीस होणाऱ्या एससीओ आणि ब्रिक्स परिषदेमध्ये तसेच भारतातर्फे आयोजित एससीओ प्रमुखांच्या समितीच्या परिषदेत भाग घेण्याची आपली उत्सुकता त्यांनी व्यक्त केली.
पंतप्रधान मोदी यांनी भारताशी द्विपक्षीय संबंध दृढ करण्याच्या वैयक्तिक बांधिलकीबद्दल अध्यक्ष पुतीन यांचे आभार मानले. परस्पर सोयीच्या तारखेनुसार पुढील द्विपक्षीय शिखर परिषदेसाठी रशियाचे अध्यक्ष पुतीन यांचे भारतात स्वागत करण्यासाठी आपण उत्सुक असल्याचे पंतप्रधान मोदी म्हणाले.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(